Hannibal még a tavasszal Etruriaba érkezett, ahol sikertelenül próbálta nyílt ütközetre bírni Flaminiust, pedig elpusztította a földeket, amelyek védelmére a római vezért küldték. Hannibal más stratégíára tért át. Ellenfelét követte bal oldalán, elvágva Flaminiust Rómától. Etruria fennsíkjain keresztülhaladva végül sikerült kiprovokalniuk, hogy Flaminius megfelelő felderítés nélkül üldözésükre eredjen. A Trasimenus-tó partján, egy nyíladékban Hannibal serege lesben állt. A lesvetés teljes sikerrel járt. A trasimenus-tavi csatában Hannibal csekély veszteség árán elpusztította római sereg jórészét. Elesett maga Flaminius is. Hatezer római elmenekült, de Maharbal numídiai lovasai utolérték és megadásra kényszerítették őket. Megsemmisítették Scipio lovasságát is, amelyet Flaminius kisegítésére küldött.